| Medaljeoversikt |
| --- |
| Konkurrerte for Storbritannias flagg Storbritannia |
| Friidrett: |
| Friidrett EM i friidrett innendørs |
| Gull | Göteborg 2013 |  4x400 m |
| Sølv | Paris 2011 |  4x400 m |
| Friidrett Lag-EM i friidrett |
| Gull | Leiria 2009 |  4x400 m |
| Friidrett Europacupen i friidrett |
| Bronse | München 2007 |  4x400 m |
| Friidrett Junior-EM i friidrett |
| Gull | Kaunas 2005 |  4x400 m |

**Nick Leavey** (født 27. august 1986) er en britisk sprinter, som spesialiserer seg på 400 meter.

Junior
------

Ved junior-EM 2005 i Kaunas deltok han på det britiske laget som vant gull på 4 x 400 meter, med tiden 3.06,67. De andre på laget var Richard Buck, Setonii Osho og Martyn Rooney.

Senior
------

Han deltok på det britiske stafettlaget på 4 x 400 meter stafett ved Europacupen i friidrett i 2006 i Málaga og 2007 i München, der de kom på hhv fjerdeplass og tredjeplass. Det laget som fikk bronse i 2007 bestod av Andrew Steele, Richard Strachan, Martyn Rooney og Daniel Caines. 

I 2008 vant han 200 meter ved det nord-engelske mesterskapet i friidrett. På 400 meter kom han på tredjeplass ved det britiske mesterskapet i friidrett innendørs (*World trials and UK Indoor Championships*), og på fjerdeplass utendørs (Olympic Trials and UK Championships).

Ved det britiske mesterskapet innendørs i 2009 (*UK Indoor Championships*) kom han på femteplass på 400 meter, og han deltok på det britiske laget som vant gull på 4 x 400 meter ved Lag-EM i friidrett 2009. Her løp han sammen Conrad Williams, Robert Tobin og Tim Benjamin.. Han fikk fjerdeplass på 400 meter ved det britiske mesterskapet utendørs (*World Trials and UK Championships*), og ble tatt ut til VM i friidrett 2009, men måtte trekke seg fra VM på grunn av sykdom. 

I 2011 deltok han i både 400 meter og 4 x 400 meter stafett ved innendørs-EM i Paris, etter at han fikk bronse ved det britiske mesterskapet innendørs (*European Trials and UK Indoor Championships*), som også var uttakning til innendørs-EM. Det britiske laget vant EM-sølv på 4 x 400 meter bak Frankrike. De andre på det britiske laget denne gangen var Nigel Levine, Nick Leavey og Richard Buck. Individuelt kom han på femteplass, med tiden 46,74. Leslie Djhone vant gull, med tiden 45,54, som var ny fransk rekord. Etter fjerdeplass på 400 meter ved det britiske mesterskapet i 2011 (*World Trials and UK Championships*) ble han tatt ut til VM i friidrett 2011 i Daegu i Sør-Korea, der det britiske stafettlaget kom på sjuendeplass på 4 x 400 meter. 

Etter sjuendeplass ved det britiske mesterskapet i 2012, som fungerte som OL-uttak, ble han ikke kvalifisert til å delta ved sommer-OL 2012.

Ved EM i friidrett innendørs 2013 i Göteborg deltok han både individuelt og på stafetten. På 400 meter løp han inn til 47,02 i finalen, og endte på sjetteplass. Tre av de seks finalistene var britiske utøvere, og hans landsmann Nigel Levine kom på andreplass i denne finalen. På 4 x 400 meter stafett tok det britiske laget gull, foran Russland og Tsjekkia.

Referanser
----------

1. ↑  European Athletics – *European Athletics Junior Championships Kaunas, Lithuania*, besøkt 17. april 2011.
2. ↑  European Athletics - *27th SPAR European Cup* Arkivert 24. oktober 2013 hos Wayback Machine. besøkt 15. mai 2013.
3. ↑  European Athletics - *28th SPAR European Cup* Arkivert 24. oktober 2013 hos Wayback Machine. besøkt 15. mai 2013.
4. ↑  Richard Strachans offisielle hjemmeside - *Achievements*[*død lenke*], besøkt 15. mai 2013.
5. ↑  European Athletics - *1st SPAR European Team Championships* Arkivert 20. januar 2016 hos Wayback Machine. besøkt 15. mai 2013.
6. ↑  European Athletics – *Paris FRA 4 – 6 March Indoor*, besøkt 16. april 2011.

Eksterne lenker
---------------

* (en) Richard Strachan – World Athletics Rediger på Wikidata

* (en) Richard Strachan – Diamond League Rediger på Wikidata
* (en) Offisiell hjemmeside
* (en) Profil på The Power of 10
* (en) Profil hos European Athletics

|  |  |
| --- | --- |
| Oppslagsverk/autoritetsdata | Prabook
 |